**„MIT JELENT NEKEM 1956?” ALKOTÓPÁLYÁZAT HIVATALOS SZABÁLYZATA**

**Kérjük, olvassa el figyelmesen a pályázat szabályzatát és részvételi feltételeit. A pályázaton való részvétel a részvételi szabályok automatikus elfogadását jelenti.**

 **A PÁLYÁZATRÓL RÉSZLETESEN:**

**1. A PÁLYÁZAT IDŐTARTAMA:** A pályázat 2021.10.23. 20.00 órától- 2021.11.25. 20.00-ig tart.

**2. A PÁLYÁZAT SZERVEZŐJE:** Magyar Vidék Országos 56-os Szervezet (a továbbiakban: Szervező).

**3. A PÁLYÁZAT MENETE:**

A pályázaton általános iskola felső tagozatos és középiskolás személyek vehetnek részt állampolgárságtól, lakóhelytől függetlenül.

Tekintettel arra, hogy a pályázók többsége cselekvőképtelen, helyettük törvényes képviselőjük jár el. Egyes esetekben a pályázó – 14. életévének betöltése esetén, amennyiben nem cselekvőképtelen – korlátozottan cselekvőképes is lehet. Ebben az esetben nyilatkozata törvényes képviselőjének hozzájárulásához kötött. (továbbiakban: Pályázó)

A pályázatban a szervezők, valamint a Magyar Vidék Országos 56-os Szervezet megbízásából a pályázat előkészítésében és lebonyolításában közreműködő személyek és cégek vezető tisztviselői, valamint ezen személyeknek a Polgári Törvénykönyvről szóló 2013. évi V. törvény (továbbiakban: Ptk.) 8:1. § (1) bekezdés1. pontjában meghatározott közeli hozzátartozói nem vehetnek részt.

Egy Pályázó egy pályaművel indulhat a pályázatot. A pályázatban meg kell adni a pályázó keresztnevét és életkorát továbbá, hogy melyik kategóriában indul a pályázaton.

A pályázat kategóriái:

I. Kategória-felső tagozat

II. Kategória-középiskolás

A pályamű beküldésével a Pályázó elismeri, hogy teljeskörűen megismerte jelen szabályzatot, és azt feltétel nélkül elfogadja.

Amennyiben Pályázó jelen részvételi szabályzatot, vagy annak bármely rendelkezését nem fogadja el, valamint azzal kapcsolatban kifogást emel, a pályázatban nem jogosult részt venni, illetve a pályázatból automatikusan kizárásra kerül.

A Pályázó a pályamű beküldésével elismeri, hogy annak tekintetében a megfelelő jogosultságokkal rendelkezik.

A Pályázó a pályamű beküldésével a pályamű valamennyi elemére és részére kiterjedő használati jogot enged Szervezőnek.

A pályázat lebonyolítása, illetve az abban való részvétel jelen szabályzat szerint történik. Amennyiben a szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

A Pályázók a pályaműveket a pályázat időtartama alatt küldhetik meg az 1956nekem@gmail.com e-mailcímre.

A pályázatban a zsűri kategóriánként 3 nyertest és kategóriánként 1 tartaléknyertest választ.

A nyertest a Szervező a sorsolást követő 15 naptári napon belül, elektronikus úton tájékoztatja és értesíti a nyeremény átvételének részleteiről. A nyeremény készpénzre nem átváltható, és át nem ruházható. A nyertest a nyereménnyel kapcsolatban semmiféle költség nem terheli.

**4. NYEREMÉNYEK:**

Nyeremények kategóriánként:

I. kategória (felső tagozatos)

I. helyezett ajándékcsomag 30.000,- Ft. értékben

II. helyezett ajándékcsomag 25.000,- Ft. értékben

III. helyezett ajándékcsomag 20.000,- Ft. értékben

Az ajándékcsomagokok vásárlási utalványt és könyveket tartalmaznak.

II. kategória (középiskolás)

I. helyezett ajándékcsomag 30.000,- Ft. értékben

II. helyezett ajándékcsomag 25.000,- Ft. értékben

III. helyezett ajándékcsomag 20.000,- Ft. értékben

Az ajándékcsomagokok vásárlási utalványt és könyveket tartalmaznak.

A pályázatokat háromtagú zsűri bírálja el 2021. december 6-án.

A nyertest a Szervező a döntést követő 15 napon belül, elektronikus úton tájékoztatja és értesíti a nyeremény átvételének részleteiről. A nyeremény készpénzre nem átváltható, és át nem ruházható. A nyertest a nyereménnyel kapcsolatban semmiféle költség nem terheli.

**5. A NYEREMÉNY ÁTVÉTELE:**

A nyertesnek a nyeremény átvételével kapcsolatosan fel kell vennie a kapcsolatot a Szervezővel az értesítés kézhezvételétől számított 15 napon belül. Amennyiben ezen kötelezettségének a nyertes nem tesz eleget, illetve amennyiben az értesítés kézbesítése a megküldésétől számított 30 napon belül sikertelen (a Szervező érdekkörén kívül álló technikai vagy más okból), illetve, ha a nyertes a jelen szabályzatban foglalt feltételeknek nem felel meg, úgy pályázata érvénytelennek minősül, és életbe lép a tartaléknyertes nyereményigénye. Amennyiben a nyertes jelen Szabályzat szerint valamely okból kizárásra kerülne, úgy arról a Szervező 15 naptári napon belül, elektronikus úton értesíti a tartaléknyertest. A tartaléknyertesre ugyanazon szabályok vonatkoznak, mint a nyertesre alaki, személyi és egyéb vonatkozásban.

**6. ADATKEZELÉS:**

A regisztrációval a játékos hozzájárul, hogy az általa megadott személyes adatok a Szervező és Társszervezők adatbázisába kerüljenek. E hozzájárulást mindaddig megadottnak és fennállónak kell tekinteni, míg azt a játékos Szervező székhelyének címére (8200 Veszprém, Mártírok útja 11.) megküldött írásbeli vagy az 1956nekem@gmail.com küldött elektronikus úton tett nyilatkozatával kifejezetten vissza nem vonja. A Szervező a személyes adatokat az Európai Parlament és Tanács 2016/679 rendeletének (GDPR), a személyes adatok védelméről és közérdekű adatok nyilvánosságáról szóló törvény rendelkezéseinek megfelelően bizalmasan kezeli, azt harmadik személy részére nem adja ki és nem továbbítja, ide nem értve a postai szolgáltatót és – amennyiben e feladatot nem a Szervező látja el – a postai kézbesítéshez kapcsolódó adminisztratív feladatot, illetve az adatok feldolgozását végző személyt vagy szervezetet. Az adatszolgáltatás önkéntes. A pályázó a Szervező fent megjelölt postacímén személyes adatainak kezelésével, felhasználásával kapcsolatban bármikor jogosult tájékoztatást kérni, adatainak kiegészítését, illetve helyesbítését igényelheti, továbbá vonatkozó jogainak megsértése esetén az adatvédelmi biztoshoz vagy bírósághoz fordulhat.

**7. ÁLTALÁNOS FELTÉTELEK:**

A Szervező fenntartja magának a jogot, hogy a pályázatot törölje, vagy bármikor felfüggessze előre nem látható okból. A Szervező kizár minden kártérítési igényt, a pályázatban való részvétel során, a pályázat esetleges hibáiból, hiányosságaiból, a pályázat során bekövetkezett késedelmekből eredő vagy ahhoz kapcsolódó károkért. Amennyiben a nyertes korlátozottan cselekvőképes, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag a törvényes képviselője járhat el.

Veszprém, 2021. 10. 23.